Imagemapic
Et let overskueligt program, der gør dig i stand til at lave menuer ud af dine egne billeder.

Når du er færdig med installationen, åbner du programmet ved at klikke på ikonet Imagemapic. Når programmet starter, åbner det straks et vindue, hvori du skal finde det billede, du vil lave til en menu. Når du har fundet billedet, klikker du på OK.

Hvis du har et billede, der forestiller en menu, vælger du nu en af knapperne ved at højreklikke og markere knappen. Hvis du bruger et almindeligt billede, vælger du den del af billedet, der skal fungere som et hyperlink. Dernæst højreklikker du på det markerede stykke og vælger Edit Properties. I øverste felt kan du nu indtaste det link, det markerede område skal linke til – det kan enten være en anden af dine egne sider eller et eksternt link. I det nederste felt kan du vælge, om linket skal åbnes i et nyt browservindue(_blank), eller i det samme vindue(_self). 
Nu kan du gentage processen for at lave flere links på samme billede.

For at gemme billedet som en menu vælger du File og dernæst Save Map As... Nu kan du importere filen til Frontpage eller et andet webdesignprogram eller indsætte det direkte via html.

For at lukke programmet vælger du menuen File og dernæst Exit.